*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 24ης Φεβρουαρίου 1984

περί δεύτερης τροποποίησης της απόφασης 84/36/ΕΟΚ περί ορισμένων μέτρων προστασίας κατά του αφθώδους πυρετού στις Κάτω Χώρες

(84/123/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 64/432/ΕΟΚ του Συμβουλίου της 26ης Ιουνίου 1964 περί των προβλημάτων της υγειονομικής προστασίας στον τομέα των ενδοκοινοτικών συναλλαγών των ζώων βοείου και χοιρείου είδους (1), όπως τροποποιήθηκε τελευταία από την οδηγία 83/646/ΕΟΚ (2), και ιδίως το άρθρο 9,

την οδηγία 72/461/ΕΟΚ του Συμβουλίου της 12ης Δεκεμβρίου 1972 περί των προβλημάτων της υγειονομικής προστασίας στον τομέα των ενδοκοινοτικών συναλλαγών νωπών κρεάτων (3), όπως τροποποιήθηκε τελευταία από την οδηγία 83/646/ΕΟΚ, και ιδίως το άρθρο 8,

την οδηγία 80/215/ΕΟΚ του Συμβουλίου της 22ας Ιανουαρίου 1980 περί των προβλημάτων της υγειονομικής προστασίας στον τομέα των ενδοκοινοτικών συναλλαγών προϊόντων με βάση το κρέας (4), όπως τροποποιήθηκε από την οδηγία 81/476/ΕΟΚ (5), και ιδίως το άρθρο 7,

Εκτιμώντας:

ότι, συνεπεία της εμφάνισης περιπτώσεων αφθώδους πυρετού στις Κάτω Χώρες, η Επιτροπή, με την απόφαση 84/36/ΕΟΚ (6), όπως τροποποιήθηκε με την απόφαση 84/46/ΕΟΚ (7), θέσπισε ορισμένα μέτρα προστασίας κατά των συναλλαγών που προέρχονται από μολυσμένα μέρη της επικράτειας·

ότι μετά τα μέτρα που εφάρμοσαν οι αρχές των Κάτω Χωρών δεν διαπιστώθηκαν κρούσματα σε ένα από τα τμήματα της επικράτειας και θα πρέπει να θεωρηθεί ότι η ασθένεια εξαλείφθηκε·

ότι πρέπει, κατά συνέπεια, να επαναληφθούν οι συναλλαγές με το τμήμα αυτό της επικράτειας·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 84/36/ΕΟΚ τροποποιείται ως εξής:

1. Στο άρθρο 3:

- παράγραφος 1, η μνεία «ζώα σύμφωνα με την απόφαση της Επιτροπής της 9ης Ιανουαρίου 1984» αντικαθίσταται από τη μνεία « ζώα σύμφωνα με την απόφαση 84/36/ΕΟΚ, όπως τροποποιήθηκε τελευταία με την απόφαση της Επιτροπής της 24ης Φεβρουαρίου 1984 »,

- παράγραφος 2, η μνεία «κρέατα που πληρούν τους όρους της απόφασης της Επιτροπής της 9ης Ιανουαρίου 1984» αντικαθίσταται από τη μνεία «κρέατα που πληρούν τους όρους της απόφασης 84/36/ΕΟΚ, όπως τροποποιήθηκε τελευταία με την απόφαση της Επιτροπής της 24ης Φεβρουαρίου 1984»,

- παράγραφος 3, η μνεία «προϊόντα που πληρούν τους όρους της απόφασης της Επιτροπής της 9ης Ιανουαρίου 1984» αντικαθίσταται από τη μνεία «προϊόντα που πληρούν του όρους της απόφασης 84/36/ΕΟΚ, όπως τροποποιήθηκε τελευταία με την απόφαση της Επιτροπής της 24ης Φεβρουαρίου 1984».

2. Το παράρτημα αντικαθίσταται από το ακόλουθο παράρτημα:

«Παράρτημα

Το ηπειρωτικό τμήμα τους εδάφους της επαρχίας Noord - Holland που βρίσκεται προς βορράν του πορθμού της Βόρειας Θάλασας και του Het Ij».

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 24 Φεβρουαρίου 1984.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. 121 της 29. 7. 1964, σ. 1977/64.

(2) ΕΕ αριθ. L 360 της 23. 12. 1983, σ. 44.

(3) ΕΕ αριθ. L 302 της 31. 12. 1972, σ. 24.

(4) ΕΕ αριθ. L 47 της 21. 1. 1980, σ. 4.

(5) ΕΕ αριθ. L 186 της 8. 7. 1981, σ. 20.

(6) ΕΕ αριθ. L 23 της 28. 1. 1984, σ. 34.

(7) ΕΕ αριθ. L 28 της 31. 1. 1984, σ. 19.